# Front End razvijalec

**Opis naloge**

Zgradi enostavno aplikacijo, kjer si uporabnik vodi dnevnik aktivnosti v prostem času – npr. igranje iger, branje knjig, šport, kuhanje ipd. Lahko si zamisliš, da gre za mini "bullet journal" ali "activity tracker".

**Osnovna funkcionalnost**

1. Seznam aktivnosti:
   * prikazani naj bodo vnosi z osnovnimi podatki: ime aktivnosti, datum, opis, trajanje (v minutah ali urah).
   * Iskanje oz. filtriranje.
2. Dodajanje nove aktivnosti:
   * obrazec za vnos podatkov (ime, opis, kategorija, datum, trajanje),
   * osnovna validacija (npr. obvezen naziv, pozitivno trajanje).
3. Brisanje vnosa:
   * možnost izbrisa posamezne aktivnosti.
4. Shranjevanje podatkov:
   * lahko je lokalno (LocalStorage) ali z uporabo enostavnega mock API (json-server, simuliran fetch...), ali pa pravi API.

**Minimalni UI**

Lahko je zelo preprosto, a naj ima neko osnovno strukturiranost (npr. ločen obrazec in seznam).

Uporaba CSS po izbiri (lahko CSS-in-JS, Tailwind, SCSS ali kar navaden CSS).

**Opcijsko**

* Statistika – skupni čas za posamezen dan/kategorijo.
* Enostavni testi komponent.
* Podpora za urejanje aktivnosti.
* Uporaba React Redux za upravljanje podatkovnega stanja (state).

**Kreativni del (prosto)**

Dodaj nekaj, kar ti je osebno zanimivo ali ti omogoča pokazati znanje.

**Tehnične zahteve**

* React (s knjižnicami po izbiri),
* lahko TypeScript ali JavaScript,
* naj se zažene z npm install && npm start,
* V README.md navodila za zagon.